**Ministru kabineta rīkojuma projekta „Par valsts nekustamo īpašumu nodošanu Smiltenes novada pašvaldības īpašumā” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums |  Publiskas personas mantas atsavināšanas likuma 42.panta pirmā daļa, 43.pants un likuma „Par pašvaldībām” 15.panta pirmās daļas 12.punkts. Smiltenes novada domes 2016.gada 18.jūlija vēstule Nr.4-5/1408„Par nekustamā īpašuma atsavināšanu”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  |  Smiltenes novada dome ar 2015.gada 28.oktobra lēmumu Nr.15, 20.§„Par valsts nekustamā īpašuma atsavināšanas ierosināšanu un nodošanu pašvaldības īpašumā” un 2016.gada 27.aprīļa lēmumu „Par grozījumiem 2015.gada 28.oktobra sēdes lēmumā Nr.15, 20.§„Par valsts nekustamā īpašuma atsavināšanas ierosināšanu un nodošanu pašvaldības īpašumā”” (prot.Nr.7 27.§), ir pieņēmusi lēmumu lūgt Iekšlietu ministriju nodot tai bez atlīdzības šādus valsts nekustamos īpašumus, kas ierakstīti zemesgrāmatā uz valsts vārda Iekšlietu ministrijas personā: * nekustamo īpašumu (nekustamā īpašuma kadastra Nr.9415 501 0501) – Baznīcas laukumā 12, Smiltenē, Smiltenes novadā;
* nekustamo īpašumu (nekustamā īpašuma kadastra Nr.9415 001 0523) – Baznīcas laukumā 12, Smiltenē, Smiltenes novadā;
* nekustamo īpašumu (nekustamā īpašuma kadastra Nr.9415 501 0001) - Baznīcas laukumā 12, Smiltenē, Smiltenes novadā (turpmāk – nekustamie īpašumi).

 Nekustamie īpašumi Smiltenes novada pašvaldībai ir nepieciešami pašvaldības autonomās funkcijas veikšanai saskaņā ar likuma „Par pašvaldībām” 15.panta pirmās daļas 12.punktu – piedalīties sabiedriskās kārtības nodrošināšanā, apkarot žūpību un netiklību, lai nekustamajos īpašumos izvietotu Smiltenes novada pašvaldības policiju.Ministru kabineta rīkojuma projekts „Par valsts nekustamo īpašumu nodošanu Smiltenes novada pašvaldības īpašumā” (turpmāk – Rīkojuma projekts) paredz atļaut Iekšlietu ministrijai nodot bez atlīdzības Smiltenes novada pašvaldībai šādus valsts nekustamos īpašumus:1. Nekustamo īpašumu (nekustamā īpašuma kadastra Nr.9415 501 0501), kas sastāv no divām palīgēkām - garāžas (būves kadastra apzīmējums 9415 001 0501 008) un palīgēkas - šķūnis (būves kadastra apzīmējums 9415 001 0501 009) – Baznīcas laukumā 12, Smiltenē, Smiltenes novadā, uz kuru īpašuma tiesības ir nostiprinātas Latvijas valstij Iekšlietu ministrijas personā Valkas zemesgrāmatu nodaļas Smiltenes pilsētas zemesgrāmatas nodalījumā Nr.1000 0044 9474, lēmuma datums: 16.12.2008. Ēkas saistītas ar zemes gabalu Dārza ielā 2, Smiltenē, Smiltenes novadā, kadastra Nr.9415 001 0501, Smiltenes pilsētas zemesgrāmatas nodalījuma Nr.3. Zemes vienība ar kopējo platību 4844 m2 ir jaukta statusa kopīpašums: nekustamā īpašuma īpašniece fiziska persona, kurai pieder 16051/16703 domājamās daļas un juridiska persona, kurai pieder 652/16703 domājamās daļas. Saskaņā ar aktuālajiem Nekustamā īpašuma valsts kadastra informācijas sistēmas datiem nekustamajam īpašumam piešķirts nosaukums „Baznīcas laukums 11”, Smiltene, Smiltenes novads, savukārt tā sastāvā esošo būvju adrese ir Baznīcas laukums 12, Smiltene, Smiltenes novads;
2. **Nekustamo īpašumu** (nekustamā īpašuma kadastra Nr.9415 001 0523), kas sastāv no zemes vienības (zemes vienības kadastra apzīmējums 9415 001 0523) 125 m2 platībā un būves - ugunsdzēsības depo (būves kadastra apzīmējums 9415 001 0523 001) **Baznīcas laukumā 12, Smiltenē, Smiltenes novadā**, uz kuru īpašuma tiesības ir nostiprinātas Latvijas valstij Iekšlietu ministrijas personā Valkas zemesgrāmatu nodaļas Smiltenes pilsētas zemesgrāmatas nodalījumā Nr.1000 0045 3534, lēmuma datums: 10.02.2009. ;
3. **Nekustamo īpašumu** (nekustamā īpašuma kadastra Nr.9415 501 0001), kura sastāvā ir garāžas ēka (būves kadastra apzīmējums 9415 001 0502 006) **Baznīcas laukumā 12, Smiltenē, Smiltenes novadā**, uz kuru īpašuma tiesības ir nostiprinātas Latvijas valstij Iekšlietu ministrijas personā Valkas zemesgrāmatu nodaļas Smiltenes pilsētas zemesgrāmatas nodalījumā Nr.1000 0044 9460, lēmuma datums: 16.12.2008. Ēka saistīta ar zemes gabalu Baznīcas laukums 13, Smiltene, Smiltenes novads, kadastra Nr.9415 001 0502, Smiltenes pilsētas zemesgrāmatas nodalījuma Nr.21. Zemes vienības īpašnieks ir juridiska persona. Saskaņā ar aktuālajiem Nekustamā īpašuma valsts kadastra informācijas sistēmas datiem nekustamajam īpašumam piešķirts nosaukums „Baznīcas laukums 13”, Smiltene, Smiltenes novads, savukārt tā sastāvā esošās būves adrese ir Baznīcas laukums 12, Smiltene, Smiltenes novads.

Smiltenes novada dome, pieņemot 2015. gada 28. oktobra lēmumu (sēdes protokols Nr. 15, §.20) un 2016. gada 27. aprīļa lēmumu sēde protokols Nr.7., §.27), izvērtēja apstākli, ka nekustamie īpašumi ar kadastra Nr.9415 501 0501, kas  sastāv no divām būvēm un atrodas uz kopīpašuma zemes (īpašnieki SIA “TIM-T” un Ingrīda Upeniece) un ar kadastra Nr. 9415 501 0001, kas sastāv no vienas ēkas (zemes īpašnieks - SIA “Madara 89”) un ir informēta, ka šajā konkrētajā situācijā starp zemes īpašniekiem un ēku un būvju īpašniekiem ir izveidojušās piespiedu nomas attiecības. Vienlaikus Smiltenes novada dome, iegūstot ēku un būvju īpašumus no valsts, ir gatava normatīvajos aktos noteiktajā kārtībā risināt jautājumu ar zemes, uz kura atrodas ēku un būvju īpašumi, īpašniekiem par nomas līguma slēgšanu vai par dalītā īpašuma izbeigšanu un zemes iegūšanu pašvaldības īpašumā. Šobrīd nekustamos īpašumus izmanto Valsts ugunsdzēsības un glābšanas dienests. Saskaņā ar Ministru kabineta 2013.gada 16.septembra rīkojumu Nr.416 „Par ilgtermiņa saistībām Iekšlietu ministrijai depo ēku būvniecībai, rekonstrukcijai vai renovācijai” Iekšlietu ministrija 2016.gada 15.jūlijā ir uzsākusi jaunas ugunsdzēsības depo ēkas būvniecību Rūpniecības ielā 2, Smiltenē, Smiltenes novadā. Pēc objekta uzbūvēšanas, kuru plānots nodot ekspluatācijā 2017.gada pirmajā pusgadā, nekustamie īpašumi nebūs nepieciešami Iekšlietu ministrijas padotībā esošo iestāžu funkciju nodrošināšanai.  Gadījumā, ja ugunsdzēsības depo ēkas celtniecības darbi nebūs pabeigti, bet nekustamie īpašumi būs nodoti Smiltenes novada pašvaldības īpašumā, Rīkojuma projekta 3.2.apakšpunkts paredz Iekšlietu ministrijas tiesības izmantot bez atlīdzības nekustamos īpašumus līdz brīdim, kad tās padotībā esošās iestādes sāks izmantot ugunsdzēsības depo ēku Rūpniecības ielā 2, Smiltenē, Smiltenes novadā.Nekustamie īpašumi nav iznomāti.Rīkojuma projekts paredz Smiltenes novada pašvaldībai pienākumu nekustamos īpašumus:1. bez atlīdzības nodot valstij, ja tie vairs netiek izmantoti pašvaldības autonomo funkciju īstenošanai;
2. patapināt Iekšlietu ministrijai līdz brīdim, kad tās padotībā esošās iestādes sāks izmantot ugunsdzēsības depo ēku Rūpniecības ielā 2, Smiltenē, Smiltenes novadā;
3. nostiprinot zemesgrāmatā īpašuma tiesības uz nekustamajiem īpašumiem, norādīt, ka īpašuma tiesības nostiprinātas uz laiku, kamēr Smiltenes novada pašvaldība nodrošina rīkojumā minēto funkciju īstenošanu, kā arī ierakstīt atzīmi par aizliegumu atsavināt nekustamos īpašumus un apgrūtināt tos ar hipotēku.

Lai neizveidotos situācija, kad Rīkojuma projektā minētie nekustamie īpašumi, kurus šobrīd izmanto Valsts ugunsdzēsības un glābšanas dienests, pēc jaunās ugunsdzēsības depo ēkas nodošanas ekspluatācijā Rūpniecības ielā 2, Smiltenē, Smiltenes novadā, līdz attiecīga Ministru kabineta rīkojuma pieņemšanai netiek izmantoti, izstrādāts Rīkojuma projekts par šo nekustamo īpašumu nodošanu Smiltenes novada pašvaldībai.  Rīkojuma projekts attiecas uz publiskās pārvaldes politiku. |
| 3. | Projekta izstrādē iesaistītās institūcijas | Iekšlietu ministrija, Nodrošinājuma valsts aģentūra un Smiltenes novada pašvaldība. |
| 4. | Cita informācija |  Atbilstoši Ministru kabineta 2011.gada 1.februāra noteikumu Nr.109 „Kārtība, kādā atsavināma publiskās personas manta” 12.punktā noteiktajam, lai noskaidrotu, vai atsavināmais valsts nekustamais īpašums nav nepieciešams citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai, ministrija noteiktā kārtībā iesniedz izsludināšanai Valsts sekretāru sanāksmē Ministru kabineta rīkojuma projektu par valsts nekustamā īpašuma atsavināšanu. Ja divu nedēļu laikā pēc Ministru kabineta rīkojuma projekta izsludināšanas Valsts sekretāru sanāksmē valsts iestādes, valsts kapitālsabiedrības vai atvasinātas publiskas personas vai to iestādes nepieprasa rīkojuma projektā minēto nekustamo īpašumu valsts pārvaldes funkciju nodrošināšanai saskaņā ar [Valsts pārvaldes iekārtas likumu](http://likumi.lv/ta/id/63545-valsts-parvaldes-iekartas-likums), to var atsavināt likumā noteiktajā kārtībā. Nekustamā īpašuma nodošana tiks organizēta Smiltenes novada pašvaldības esošā budžeta ietvaros. Papildus izdevumi no valsts budžeta netiek plānoti. Izdevumus, kas saistīti ar īpašuma tiesību reģistrāciju zemesgrāmatā, segs Smiltenes novada pašvaldība.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Smiltenes novada pašvaldības iedzīvotāji. |
| 2. | Tiesiskā regulējuma ietekme uz tautsaimniecību un administratīvo slogu |  Rīkojuma projekts tautsaimniecību neietekmē un administratīvo slogu nemaina. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  |  Rīkojuma projekta izpildi nodrošinās Iekšlietu ministrija, Nodrošinājuma valsts aģentūra un Smiltenes novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija, to ietekme uz institūcijas cilvēkresursiem. | Projekts šo jomu neskar. |
| 3. | Cita informācija | Nav.  |

Anotācijas III, IV, V un VI sadaļa – projekts šīs jomas neskar.

Iekšlietu ministrs Rihards Kozlovskis

Vīza: Valsts sekretāre Ilze Pētersone–Godmane

06.12.2016. 9:55

1251

Orlovska, 67829063

leontina.orlovska@agentura.iem.gov.lv